KOMISIJOS REGLAMENTAS (EB) Nr. 1215/2005
2005 m. liepos 28 d.
iš dalies keičiantis Reglamentą (EB) Nr. 1990/2004, nustatantį pereinamojo laikotarpio priemones vynininkystės sektoriuje Vengrijai įstojus į Europos Sąjungą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmą pastraipą,
kadangi:
(1)
1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo (1) 27 straipsnio 3 dalyje numatoma, kad fiziniai ir juridiniai asmenys ar asmenų grupės, pagaminę vyną, privalo distiliavimui pateikti visus to vyno gamybos šalutinius produktus.
(2)
2000 m. liepos 25 d. Komisijos reglamente (EB) Nr. 1623/2000, nustatančiame išsamias Tarybos reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais (2), yra numatytos distiliavimo prievolės taikymo taisyklės, o jo 49 straipsnyje - tam tikros leidžiančios nukrypti nuostatos.
(3)
Vengrija priėmė šios distiliavimo prievolės taikymui būtinas priemones, tačiau distiliavimo gamyklų, galinčių perdirbti vyno gamybos šalutinius produktus, statyba vėluoja. Todėl dalis 2004-2005 prekybos metų šalutinių produktų bus distiliuojami 2005-2006 prekybos metais. Tačiau šiuo metu turimų pajėgumų nepakanka tuo pačiu metu distiliuoti abiejų prekybos metų šalutinius produktus.
(4)
Komisijos reglamentu (EB) Nr. 1990/2004 (3) buvo leista Vengrijai 2004-2005 prekybos metams tam tikrų gamintojų kategorijas vykdyti įsipareigojimą pateikti distiliavimui vyno gamybos šalutinius produktus. Atsižvelgiant į šią padėtį, reikėtų pratęsti šį leidimą 2005-2006 prekybos metams.
(5)
Todėl Reglamentą (EB) Nr. 1990/2004 reikėtų atitinkamai iš dalies pakeisti.
(6)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1990/2004 1 straipsnyje žodžiai „2004-2005 vyno metams“ pakeičiami į „2005-2006 vyno metams“.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 28 d.